钦定古今图书集成/明伦汇编/闺媛典/第033卷 > 黄廷宾妻陈氏
## 钦定古今图书集成/明伦汇编/闺媛典/第033卷 > 黄廷宾妻陈氏

按《金谿县志》：嘉靖末，嵊县令陈宗庆女，名顺姑，临川
佥宪黄梁山之子廷宾妻。归黄，孝爱交尽。姑没于京
邸，梁山嘱子妇扶柩归，氏痛哭屡绝，梦姑语曰：“玉河
可相见。”以署苑墙倒为验。诘旦，氏以语夫，泣拜苑墙，
移时应倒，家人异之。已而舟次天津，玉河氏作离词
数纸，遂赴水死。天津人闻而哀之，为立孝妇祠祀焉。